pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส. นิเทศและติดตามการดำเนินงาน ชุดปฏิบัติการ คทช. อำเภอแม่เมาะ จังหวัดลำปาง
วันพฤหัสบดีที่ 17 มกราคม 2562
รมว.ทส. นิเทศและติดตามการดําเนินงาน ชุดปฏิบัติการ คทช. อําเภอแม่เมาะ จังหวัดลําปาง
รมว.ทส. นิเทศและติดตามการดําเนินงาน ชุดปฏิบัติการ คทช. อําเภอแม่เมาะ จังหวัดลําปาง
รมว.ทส. นิเทศและติดตามการดําเนินงาน ชุดปฏิบัติการ คทช. อําเภอแม่เมาะ จังหวัดลําปาง
วานนี้ (16 มกราคม 2562) เวลา 14.00 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้นิเทศและติดตามการดําเนินงาน ชุดปฏิบัติการ คทช. อําเภอแม่เมาะ จังหวัดลําปาง โดยมี นายธัญญา เนติธรรมกุล อธิบดีบดีกรมอุทยานแห่งชาติ สัตว์ป่า และพันธุ์พืช นายอรรถพล เจริญชันษา อธิบดีกรมป่าไม้ นายอนันต์ พรหมดนตรี ผู้ช่วยปลัดกระทรวงทรัพยากรธรรมชาติและสิ่งแวดล้อม ข้าราชการ เจ้าหน้าที่ หน่วยงานที่เกี่ยวข้องเข้าร่วมประชุม ณ ที่ว่าการอําเภอแม่เมาะ จังหวัดลําปาง สามารถสรุปผลการดําเนินงานที่ผ่านมาได้ ดังนี้
﻿- ผ่านความเห็นชอบ คทช. จังหวัดแล้ว 212 ไร่ (อยู่ระหว่างการขอการอนุญาต)
﻿- เสนอ ดําเนินการ คทช. ในปี 2562 เนื้อที่ 5,949.72 ไร่ (คทช. จังหวัดเห็นชอบขอบเขตแล้ว)
﻿- คทช. จังหวัด เสนอเพิ่มเติม 1 ป่า เนื้อที่ 5,309.47 ไร่ คงเหลือ 2,013.81 ไร่ เสนอดําเนินการ คทช. ในปี 2563
รัฐบาลไทย-ข่าวทำเนียบรัฐบาล-​ กห.เล็งเตรียมพื้นที่ควบคุมโรคเพิ่ม วอนระวังข่าวปลอมและขอร่วมเป็นน้ำหนึ่งใจเดียวกัน
วันจันทร์ที่ 23 มีนาคม 2563
​ กห.เล็งเตรียมพื้นที่ควบคุมโรคเพิ่ม วอนระวังข่าวปลอมและขอร่วมเป็นน้ําหนึ่งใจเดียวกัน
กห.โดย ทร. ยังคงเปิดอาคารรับรอง ที่ อ.สัตหีบ จ.ชลบุรี สนับสนุน สธ. รองรับกระบวนการควบคุมโรคของ สธ. ในการดูแลกลุ่มนักเรียนไทยที่เพิ่งเดินทางกลับจากอิตาลี เมื่อ 0645 ของเช้า 15 มี.ค.63
กห.โดย ทร. ยังคงเปิดอาคารรับรอง ที่ อ.สัตหีบ จ.ชลบุรี สนับสนุน สธ. รองรับกระบวนการควบคุมโรคของ สธ. ในการดูแลกลุ่มนักเรียนไทยที่เพิ่งเดินทางกลับจากอิตาลี เมื่อ 0645 ของเช้า 15 มี.ค.63 พร้อมกันนี้ กห.อยู่ระหว่างพิจารณาร่วมกับ สธ.จัดหาและเตรียมพื้นที่ทหาร เป็นพื้นที่ควบคุมโรคกับกลุ่มเสี่ยงเพิ่ม โดยเน้น พื้นที่ปิดและเป็นไปตามมาตรฐานของ สธ.ไม่ให้มีผลกระทบกับชุมชนโดยรอบ ขณะเดียวกัน ได้เร่งเตรียมความพร้อมของ รพ.ทหารในภูมิภาคให้สามารถทําหน้าที่เป็น รพ.เฉพาะโรค เพื่อรองรับการทํางานของ สธ. เมื่อมีความจําเป็นตามระดับสถานการณ์การแพร่ระบาดของโรค
ทั้งนี้ ทุกเหล่าทัพ ยังคงจัดกําลังพลและเจ้าหน้าที่ทางการแพทย์ กระจายหมุนเวียนสนับสนุนการทํางานของ สธ.ในการคัดกรองผู้โดยสารกลุ่มเสี่ยงที่เดินทางเข้าประเทศในทุกสนามบินนานาชาติ พร้อมทั้ง ยังคงเข้มงวดมาตรการคัดกรองบุคคลเข้าออกในทุกด่านชายแดนทั้งทางบกและทางน้ํา เพื่อสนับสนุนควบคุมระดับการแพร่ระบาดของโรค
พร้อมกันนี้ ต้องขอความร่วมมือประชาชนทุกคนและทุกภาคส่วน รวมเป็นน้ําหนึ่งใจเดียวกัน ร่วมรับมือกับสถานการณ์ความท้าทายใกล้ตัวที่เกิดขึ้น ด้วยการรับข้อมูลข่าวสารที่ถูกต้องจากทางราชการ ระมัดระวังข่าวปลอมและการส่งต่อหรือนําเสนอข้อมูลที่ไม่สร้างสรรค์ ก่อให้เกิดความขัดแย้งหรือสร้างความตื่นตระหนกกับสังคม พร้อมทั้งขอความร่วมมือกันอย่างจริงจังในการปฏิบัติตนตามมาตรการและคําแนะนําของ สธ.อย่างเคร่งครัด โดยเฉพาะมีความรับผิดชอบต่อตนเองและสังคม เพื่อร่วมกันควบคุมโรคและผ่านสถานการณ์ที่ยากลําบากนี้ไปด้วยกันด้วยดี
รัฐบาลไทย-ข่าวทำเนียบรัฐบาล-​ประธาน JETRO Bangkok เข้าเยี่ยมคารวะนายกอบศักดิ์ ภูตระกูล รัฐมนตรีประจำสำนักนายกรัฐมนตรี
วันศุกร์ที่ 15 กุมภาพันธ์ 2562
​ประธาน JETRO Bangkok เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี
​ประธาน JETRO Bangkok เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี
วันนี้ (25 ม.ค. 2562) เวลา 08.00 น. ณ ตึกบัญชาการ 1 ทําเนียบรัฐบาล นายฮิโรกิ มิทสึมะตะ ประธานองค์การส่งเสริมการค้าต่างประเทศของญี่ปุ่น ณ กรุงเทพฯ (JETRO Bangkok) เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี สรุปสาระสําคัญดังนี้
รัฐมนตรีประจําสํานักนายกรัฐมนตรีกล่าวต้อนรับ พร้อมขอบคุณ JETRO ที่รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ซึ่งการสํารวจความเห็นของสมาชิกหอการค้าญี่ปุ่น – กรุงเทพฯ และรายงานให้รัฐบาลไทยทราบทุก ๆ ครึ่งปี นับเป็นประโยชน์ต่อรัฐบาลไทยในการกําหนดทิศทางของนโยบายเศรษฐกิจให้เหมาะสมกับความต้องการของภาคเอกชน โดยเฉพาะอย่างยิ่งญี่ปุ่นถือเป็นคู่ค้าและผู้ลงทุนที่สําคัญของไทย
ทั้งนี้ รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย มีผลออกมาเป็นที่น่าพอใจ โดยรัฐมนตรีประจําสํานักนายกรัฐมนตรียังได้กล่าวขอบคุณภาคเอกชนญี่ปุ่นที่ได้เข้ามาลงทุนในไทยอย่างต่อเนื่องมาโดยตลอด โดยบริษัทญี่ปุ่นที่ประกอบธุรกิจในไทยมีจํานวนมากเป็นอันดับ 3 รองจากจีน และสหรัฐฯ ซึ่งรายงานดังกล่าวจะทําให้รัฐบาลได้ทราบแนวทางการดําเนินงานและสามารถให้ความช่วยเหลือหรือแก้ไขปัญหาต่าง ๆ ได้อย่างทันท่วงที
โอกาสนี้ ทั้งสองฝ่ายยังได้หารือถึงความร่วมมือด้านการศึกษาระหว่างไทยกับญี่ปุ่น โดยรัฐบาลไทยพร้อมร่วมมือ เพื่อสนับสนุนการพัฒนาทรัพยากรมนุษย์ ซึ่งจะเป็นส่วนสําคัญในการรองรับ การลงทุนของญี่ปุ่นในไทยต่อไป เช่น การก่อตั้งสถาบันการศึกษารูปแบบโคเซน (KOSEN) ในประเทศไทย และสนับสนุนนักเรียนนักศึกษาไทยในการไปศึกษาต่อ ณ สถาบันโคเซน (KOSEN) ประเทศญี่ปุ่น และส่งเสริมการแลกเปลี่ยนนักเรียนนักศึกษาระหว่างไทยและญี่ปุ่นให้เพิ่มมากขึ้น
************************
รัฐบาลไทย-ข่าวทำเนียบรัฐบาล-ข้อควรปฏิบัติในการใช้บริการรถโดยสารช่วงเวลาก่อนเคอร์ฟิว 20.00 - 21.00 น.
วันอาทิตย์ที่ 10 พฤษภาคม 2563
ข้อควรปฏิบัติในการใช้บริการรถโดยสารช่วงเวลาก่อนเคอร์ฟิว 20.00 - 21.00 น.
มีวิธีปฏิบัติอย่างไรบ้างนะ
Q : ข้อควรปฏิบัติในการใช้บริการรถโดยสารช่วงเวลาก่อนเคอร์ฟิว 20.00 - 21.00 น. ??
A : -หากผู้ใช้บริการเต็มโปรดรอรถคันต่อไป
-เตรียมตัวกลับบ้านก่อนเวลา 19.00 น.
-รถโดยสารคันสุดท้ายออกจากปลายทางเวลาประมาณ 20.00 น.
-รถโดยสาร 3 คันสุดท้ายจะมีป้ายบ่งชี้
รัฐบาลไทย-ข่าวทำเนียบรัฐบาล-ไทยมุ่งเน้นส่งเสริมความเชื่อมโยงในภูมิภาค และความยั่งยืนในทุกมิติ
วันจันทร์ที่ 4 พฤศจิกายน 2562
ไทยมุ่งเน้นส่งเสริมความเชื่อมโยงในภูมิภาค และความยั่งยืนในทุกมิติ
ไทยมุ่งเน้นส่งเสริมความเชื่อมโยงในภูมิภาค และความยั่งยืนในทุกมิติ
วันนี้ (4 พฤศจิกายน 2562) เวลา 08.30 น. ณ ห้อง Sapphire 204 ศูนย์แสดงสินค้าและการประชุมอิมแพ็ค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมสุดยอดอาเซียนบวกสาม ครั้งที่ 22 ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
การประชุมสุดยอดอาเซียนบวกสาม ครั้งที่ 22 ประกอบด้วย 10 ประเทศสมาชิกอาเซียน สาธารณรัฐประชาชนจีน สาธารณรัฐเกาหลี และญี่ปุ่น โดยจัดขึ้นเพื่อร่วมกันกําหนดทิศทางความสัมพันธ์และความร่วมมือในกรอบอาเซียนบวกสาม โดยเน้นแนวคิด “ร่วมมือ ร่วมใจ ก้าวไกล ยั่งยืน” ซึ่งเป็นแนวคิดหลักของการเป็นประธานอาเซียนของไทย และแลกเปลี่ยนข้อคิดเห็นในประเด็นระดับภูมิภาคและระหว่างประเทศที่เป็นข้อห่วงกังวลร่วมกัน
นายกรัฐมนตรีกล่าวในนามรัฐบาลไทยและประชาชนชาวไทยกล่าวต้อนรับผู้เข้าร่วมประชุมสุดยอดอาเซียนบวกสาม ครั้งที่ 22 พร้อมแสดงความเสียใจกับรัฐบาลและประชาชนชาวญี่ปุ่นที่ได้รับผลกระทบจากพายุไต้ฝุ่นฮากิบิสเมื่อเดือนตุลาคมที่ผ่านมา โดยประเทศไทยหวังว่า กระบวนการฟื้นฟูพื้นที่และประชาชนที่ประสบภัยให้กลับคืนสู่สภาพเดิมโดยเร็ว
โดยความร่วมมือในกรอบอาเซียนบวกสามเป็นกรอบความร่วมมือที่มีพลวัตมากที่สุดกรอบหนึ่ง ในภูมิภาคอาเซียน และเป็นเสาหลักที่สําคัญในการส่งเสริมความร่วมมือเฉพาะด้าน รวมทั้งการสร้างแนวคิดการเป็น ประชาคมในภูมิภาคอาเซียน เพื่อสร้างเสริมคุณภาพชีวิตที่ดีของประชาชนในทั้ง 13 ประเทศ ความร่วมมือดังกล่าวตั้งอยู่บนพื้นฐานของหลักการ 3M ได้แก่ ความไว้เนื้อเชื่อใจกัน ผลประโยชน์ร่วมกัน และการเคารพซึ่งกันและกัน
ภายใต้กระแสความเปลี่ยนแปลงและความท้าทายต่าง ๆ ในปัจจุบัน ทั้งการแข่งขันทางการค้า และการเปลี่ยนแปลงทางเศรษฐกิจและสังคม ที่เป็นผลมาจากการปฏิวัติอุตสาหกรรม ครั้งที่ 4 ซึ่งอาเซียนบวกสามจะต้องเผชิญหน้ากับความท้าทายมากยิ่งขึ้น ดังนั้น เราควรเตรียมความพร้อมให้อาเซียนบวกสามในการรับมือ และมุ่งมั่นที่จะสร้างโอกาสจากความท้าทายเหล่านั้น
โอกาสนี้ นายกรัฐมนตรีเสนอแนวทางส่งเสริมความร่วมมือในกรอบอาเซียนบวกสาม 2 ประการ ได้แก่
ประการที่หนึ่ง ความเชื่อมโยงในภูมิภาค ไทยให้ความสําคัญกับการส่งเสริมความเชื่อมโยง ในภูมิภาคอาเซียนและเอเชีย-แปซิฟิกมาโดยตลอด ซึ่งการส่งเสริมการเชื่อมโยงระหว่างยุทธศาสตร์ความเชื่อมโยง ต่าง ๆ ของภูมิภาคจะช่วยเสริมสร้างศักยภาพของภูมิภาคเอเชีย-แปซิฟิกให้เป็นกลไกที่สําคัญของการเจริญเติบโตของเศรษฐกิจโลกและการพัฒนาที่ยั่งยืนต่อไปอย่างต่อเนื่อง
ประการที่สอง ความยั่งยืนในทุกมิติ ไทยในฐานะผู้ประสานงานของอาเซียนในเรื่องการพัฒนา ที่ยั่งยืนขอให้ประเทศบวกสามสนับสนุนความมุ่งมั่นของอาเซียน ทั้งนี้ ขอให้ประเทศบวกสามสนับสนุนอาเซียน โดยเฉพาะในการจัดตั้ง “ศูนย์อาเซียนเพื่อการศึกษาและการ หารือด้านการพัฒนาที่ยั่งยืน” และ “ศูนย์อาเซียนเพื่อผู้สูงวัยอย่างมีศักยภาพและนวัตกรรม” ที่ประเทศไทย
ในช่วงท้าย นายกรัฐมนตรีเชื่อมั่นว่าความร่วมมืออาเซียนบวกสามจะเป็นกลไกที่สําคัญนําไปสู่หุ้นส่วนความร่วมมือเพื่อสร้างอนาคตที่ยั่งยืนร่วมกันของภูมิภาคเอเชียตะวันออก พร้อมขอบคุณประเทศสมาชิกอาเซียน จีน ญี่ปุ่น สาธารณรัฐเกาหลี และสํานักเลขาธิการอาเซียนที่มีส่วนช่วยสนับสนุนการเป็นประธานอาเซียนของไทยมาโดยตลอดทั้งปี
รัฐบาลไทย-ข่าวทำเนียบรัฐบาล-รมต.นร. เทวัญฯ มอบโล่ประกาศเกียรติคุณ ผู้ทำคุณประโยชน์ด้านการคุ้มครองผู้บริโภค เนื่องในวันสถาปนา สคบ. ครบรอบปีที่ 41
วันพฤหัสบดีที่ 2 กรกฎาคม 2563
รมต.นร. เทวัญฯ มอบโล่ประกาศเกียรติคุณ ผู้ทําคุณประโยชน์ด้านการคุ้มครองผู้บริโภค เนื่องในวันสถาปนา สคบ. ครบรอบปีที่ 41
รมต. นร. เทวัญฯ มอบโล่ประกาศเกียรติคุณ ผู้ทําคุณประโยชน์ด้านการคุ้มครองผู้บริโภค เนื่องในวันสถาปนา สคบ. ครบรอบปีที่ 41
วันนี้ (2 กรกฎาคม 2563) เวลา 10.30 น. ณ ห้องประชุมชั้น 5 สํานักงานคณะกรรมการคุ้มครองผู้บริโภค นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานในพิธีมอบโล่ประกาศเกียรติคุณ ผู้ทําคุณประโยชน์ด้านการคุ้มครองผู้บริโภค เนื่องในวันสถาปนาสํานักงานคณะกรรมการคุ้มครองผู้บริโภค ซึ่งตรงกับวันที่ 2 กรกฎาคม โดยมีพลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค และข้าราชการ พนักงาน ลูกจ้าง สํานักงานคณะกรรมการคุ้มครองผู้บริโภคเข้าร่วม
สํานักงานคณะกรรมการคุ้มครองผู้บริโภค ก่อตั้งขึ้นเมื่อวันที่ 2 กรกฎาคม 2522 เป็นระยะเวลา 41 ปีในปัจจุบัน โดยมีวัตถุประสงค์เพื่อคุ้มครองสิทธิของประชาชนให้ได้รับความเป็นธรรมและปลอดภัย จากการซื้อสินค้าหรือบริการในชีวิตประจําวัน ซึ่งในการดําเนินงานต้องอาศัยความร่วมมือหลายฝ่าย รวมถึงยังมีภารกิจในการส่งเสริมให้ผู้ประกอบธุรกิจระมัดระวังในการขายสินค้าหรือบริการแก่ผู้บริโภค อันเป็นประโยชน์โดยตรงต่อประชาชนและสังคมโดยรวม
ในโอกาสครบรอบการก่อตั้ง สคบ. ปีที่ 41 นี้ ทาง สคบ. ได้จัดกิจกรรมที่แสดงให้เห็นถึงความสําคัญในเรื่องของการยกย่องคุณงามความดีของบุคคลและหน่วยงานที่ทําคุณประโยชน์ให้กับสังคม โดยเฉพาะในส่วนของการคุ้มครองผู้บริโภค โดยมอบให้กับ 15 บุคคล และ 13 หน่วยงาน ที่มีผลงานเด่นในกิจกรรมด้านการคุ้มครองผู้บริโภค
ในโอกาสเดียวกันนี้ นายแพทย์ สุวรรณชัย วัฒนายิ่งเจริญชัย อธิบดีกรมควบคุมโรค ได้มอบโล่รางวัล World No Tobacco Day Award 2020 จากองค์การอนามัยโลก แก่รัฐมนตรีประจําสํานักนายกรัฐมนตรี ในฐานะผู้กํากับดูแล สคบ. ซึ่งเป็นองค์กรที่ปราบปรามและรณรงค์การงดสูบบุหรี่อย่างจริงจัง แสดงให้เห็นถึงความมุ่งมั่นของ สคบ. ในการปฏิบัติหน้าที่เพื่อปกป้องสิทธิ์ของประชาชน
รัฐมนตรีประจําสํานักนายกรัฐมนตรี ได้กล่าวแสดงความยินดีต่อ สคบ. และขอบคุณเจ้าหน้าที่ทุกท่านที่ทํางานด้วยความเสียสละ ทุ่มเทมาโดยตลอด และแสดงความชื่นชมต่อผู้ได้รับรางวัลทั้งด้านบุคคลและด้านหน่วยงาน ซึ่งล้วนเป็นพลังสําคัญในการต่อสู้เพื่อความถูกต้องและเป็นธรรมให้ประชาชน
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การศึกษาเพื่อการมีงานทำ ให้นักเรียนมีเป้าหมายในการเรียน
วันศุกร์ที่ 2 มิถุนายน 2560
การศึกษาเพื่อการมีงานทํา ให้นักเรียนมีเป้าหมายในการเรียน
รัฐบาลจับมือเอกชน ส่งเสริมการศึกษาเพื่อการมีงานทํา โดยจะเริ่มตั้งแต่ชั้น ม.3 ให้นักเรียนได้ค้นพบความสนใจ และเรียนอย่างมีจุดมุ่งหมาย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการศึกษาเพื่อการมีงานทํา หรือ E to E ให้นักเรียนไทยได้ทดลองปฏิบัติงานในอาชีพจริงที่ไม่มีสอนในห้องเรียน โดยช่วงปิดภาคเรียนที่ผ่านมาเริ่มนําร่องกับนักเรียนอาชีวศึกษาจํานวน 82,000 คน ให้ฝึกงานเป็นเวลา 2 เดือน รวมกว่า 2,500 หลักสูตร เช่น ซ่อมรถจักรยานยนต์บิ๊กไบค์ ช่างตรวจรอยร้าวอากาศยานโดยวิธีพิเศษ บัญชี ทําอาหารนานาชาติ เป็นต้น เมื่อเรียนจบแล้วได้ใบรับรองและนับเป็นหน่วยกิตเพิ่มเติม รวมทั้งยังช่วยสร้างรายได้พิเศษจากการทํางานด้วย สําหรับช่วงปิดภาคเรียนหน้าจะขยายผลไปยังนักเรียนระดับชั้น ม.3 ให้มีโอกาสได้ฝึกทํางานจริงในอาชีพที่สนใจเป็นเวลา 2 สัปดาห์ เพื่อให้นักเรียนได้รับแรงบันดาลใจและค้นพบเป้าหมายในชีวิต ซึ่งสอดคล้องกับนโยบายของนายกรัฐมนตรี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.สุวิทย์ เผยความคืบหน้าการฉีดวัคซีนโควิด mRNA เข็มแรกทดสอบในลิงเห็นผลสำเร็จดี เตรียมฉีดเข็มที่ 2 และเตรียมทดสอบในมนุษย์ต่อไป [กระทรวงการอุดมศึกษา วิทยาศาสตร์ วิจัยและนวัตกรรม]
วันจันทร์ที่ 22 มิถุนายน 2563
ดร.สุวิทย์ เผยความคืบหน้าการฉีดวัคซีนโควิด mRNA เข็มแรกทดสอบในลิงเห็นผลสําเร็จดี เตรียมฉีดเข็มที่ 2 และเตรียมทดสอบในมนุษย์ต่อไป [กระทรวงการอุดมศึกษา วิทยาศาสตร์ วิจัยและนวัตกรรม]
ดร.สุวิทย์ เผยความคืบหน้าการฉีดวัคซีนโควิด mRNA เข็มแรกทดสอบในลิงเห็นผลสําเร็จดี เตรียมฉีดเข็มที่ 2 และเตรียมทดสอบในมนุษย์ต่อไป
วันนี้ (22 มิถุนายน 2563) ณ ห้องประชุมชั้น 22 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) (ถนนศรีอยุธยา) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) แถลงข่าวผ่านระบบออนไลน์ เรื่องความคืบหน้าการฉีดวัคซีนโควิด mRNA เข็มแรกที่ทดสอบในลิงเห็นผลสําเร็จดี เตรียมฉีดเข็มที่ 2 และเตรียมทดสอบในมนุษย์ตามแผนต่อไป
ดร.สุวิทย์ กล่าวว่า เมื่อวันที่ 23 พฤษภาคม 2563 ที่ผ่านมา ได้ลงพื้นที่เพื่อเป็นสักขีพยานการทดสอบวัคซีนโควิด-19 หรือ mRNA ของประเทศไทย ที่ศูนย์วิจัยไพรเมทแห่งชาติ ซึ่งเป็นวัคซีนที่พัฒนาโดยทีมนักวิจัยของจุฬาลงกรณ์มหาวิทยาลัย โดยการสนับสนุนของสํานักงานการวิจัยแห่งชาติ (วช.) กระทรวง อว., สถาบันวัคซีนแห่งชาติ และกระทรวงสาธารณสุข (สธ.) โดยจะขอแจ้งให้ทราบว่าในขณะนี้พบว่าลิงทุกตัวมีสุขภาพแข็งแรง ไม่มีผลข้างเคียงจากวัคซีนและเมื่อนักวิจัยได้ทําการเจาะเลือดของลิงมาทําการทดสอบการสร้างภูมิคุ้มกันหรือแอนติบอดีนั้น มีข่าวดีมากว่าลิงที่ได้รับวัคซีนสามารถสร้างภูมิคุ้มกันได้ในระดับที่น่าพอใจ ดังนั้นวันนี้ทีมนักวิจัยจึงได้เดินหน้าต่อไปตามแผน โดยจะฉีดวัคซีนกระตุ้นเป็นเข็มที่สอง หากเป็นไปตามที่คาดไว้จะทําการทดสอบในมนุษย์ได้ประมาณเดือนตุลาคมถึงเดือนพฤศจิกายน 2563 ซึ่งเป็นไปตามแผนการพัฒนาวัคซีนโรคโควิด
"ณ วันนี้ผมได้มอบให้ ศ.นายแพทย์สิริฤกษ์ ทรงศิวิไล เลขาธิการคณะกรรมการวิจัยแห่งชาติ ร่วมกับ นายแพทย์นคร เปรมศรี ผู้อํานวยการสถาบันวัคซีนแห่งชาติ นําคณะผู้เชี่ยวชาญและสื่อมวลชน ติดตามความคืบหน้าของการทดสอบวัคซีน เพื่อให้คําแนะนําและเตรียมรายละเอียดการดําเนินงานในขั้นต่อไป ซึ่งรัฐบาลได้ให้ความสําคัญเป็นอย่างยิ่งต่อการพัฒนาวัคซีนโรคโควิด-19 โดยท่านนายกรัฐมนตรี พลเอกประยุทธ์ จันทร์โอชา ได้มอบหมายให้กระทรวง อว. และกระทรวงสาธารณสุข ร่วมกันดําเนินงานเชิงรุกในการวิจัยและพัฒนาวัคซีนให้สําเร็จ เพื่อให้คนไทยสามารถมีวัคซีนใช้ได้อย่างรวดเร็วเป็นลําดับแรก ๆ ของโลก"ดร.สุวิทย์ กล่าว
ขณะนี้ทาง วช. ในฐานะศูนย์ปฏิบัติการด้านนวัตกรรมการแพทย์ การวิจัยและพัฒนา ของศูนย์บริหารสถานการณ์โควิด-19 (ศบค.) ได้ร่วมมือกับสถาบันวัคซีนแห่งชาติ (NVI) กระทรวงสาธารณสุข สนับสนุนทุนวิจัยให้พัฒนาวัคซีนโควิด-19 แล้ว จํานวน 5 แบบ ซึ่งมีความก้าวหน้าด้วยดี รวมทั้ง อว. และ สธ. ยังได้เจรจาหารือกับหน่วยงานในต่างประเทศในการร่วมมือทางการวิจัย ถ่ายทอดเทคโนโลยีและเตรียมการผลิตไว้ด้วยแล้ว จึงขอขอบคุณคณะนักวิจัยที่ได้ทุ่มเท เสียสละ ในการดําเนินการวิจัยเพื่อพัฒนาวัคซีนโควิด-19 จนเห็นผลสําเร็จดีตามลําดับ และขอขอบคุณคณะสื่อมวลชนที่เดินทางมาช่วยเผยแพร่ข่าวดีของประเทศไทยในวันนี้ และต่อไปทาง วช. สถาบันวัคซีนแห่งชาติ และจุฬาลงกรณ์มหาวิทยาลัย จะให้รายละเอียดของการทดสอบและแผนการดําเนินงานในขั้นต่อไป
รัฐบาลไทย-ข่าวทำเนียบรัฐบาล-กกจ.เผย ความคืบหน้าต่ออายุแรงงานต่างด้าว
วันพฤหัสบดีที่ 16 เมษายน 2563
กกจ.เผย ความคืบหน้าต่ออายุแรงงานต่างด้าว
เมื่อวันที่ 16 เมษายน 2563  นายสุชาติ พรชัยวิเศษกุล อธิบดีกรมการจัดหางาน เผยความคืบหน้า การดําเนินการต่ออายุใบอนุญาตทํางาน และขออยู่ต่อในราชอาณาจักร ของแรงงานต่างด้าว ตามมติ ครม.วันที่ 20 สิงหาคม 2562 ว่า
ขณะนี้ มี นายจ้างหรือผู้รับอนุญาตให้นําคนต่างด้าวมาทํางานยื่นบัญชีรายชื่อ(Name List) ต้องการจ้างแรงงานต่างด้าวภายในวันที่ 31 มีนาคม 2563 แล้วจํานวน 1,266,351 คน เป็นสัญชาติ กัมพูชา 213,461 คน ลาว 50,581 คน และ เมียนมา 1,002,309 คน ชําระค่าธรรมเนียมใบอนุญาตทํางานแล้ว 1,044,055 คน ยื่น ตท.2 แล้ว 760,837 คน ได้รับบัตรประจําตัวคนซึ่งไม่มีสัญชาติไทย (บัตรชมพู) ซึ่งจะอนุญาตทํางานถึง 31 มีนาคม 2565 แล้ว 710,358 คน จําแนกเป็น กัมพูชา 105,779 คน ลาว 28,541 คน และเมียนมา 576,038 คน และมีแรงงานต่างด้าวคงเหลือที่จะต้องดําเนินการอีก จํานวน 555,993 คน
นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า ถึงแม้ว่า คณะรัฐมนตรี จะมีมติเมื่อวันที่ 15 เมษายน 2563 เห็นชอบผ่อนปรนให้แรงงานต่างด้าวและผู้ติดตามสัญชาติกัมพูชา ลาว และเมียนมา ตามมติ ครม.วันที่ 20 สิงหาคม 2562 ที่นายจ้างหรือผู้รับอนุญาตให้นําคนต่างด้าวมาทํางานได้ยื่นบัญชีรายชื่อความต้องการจ้างแรงงานต่างด้าวต่อกระทรวงแรงงานแล้วภายในวันที่ 31 มีนาคม 2563 ที่ผ่านมา แต่ไม่สามารถดําเนินการขออนุญาตทํางานให้แล้วเสร็จได้ตามกําหนดในช่วงระยะเวลาที่เกิดการแพร่ระบาดของโรคโควิด-19 ให้อยู่ในราชอาณาจักรชั่วคราวและสามารถทํางานไปพลางก่อนได้ ถึงวันที่ 30 พฤศจิกายน 2563 และยกเว้นค่าเปรียบเทียบปรับการอยู่เกินกําหนด (Over Stay)
แต่ขอให้นายจ้างหรือผู้รับอนุญาตให้นําคนต่างด้าวมาทํางาน ที่ยื่นบัญชีรายชื่อความต้องการจ้างแรงงานต่างด้าว ติดตามดําเนินการตามขั้นตอน เพื่อให้แล้วเสร็จตามที่กําหนด ได้แก่ การนัดหมายให้แรงงานต่างด้าวเข้ารับการตรวจสุขภาพในโรงพยาบาลของรัฐ การยื่นขอรับใบอนุญาตทํางานผ่านทางระบบออนไลน์ (https://e-workpermit.doe.go.th/) และการจัดเก็บข้อมูลชีวภาพและอัตลักษณ์บุคคล (Biometrics Data)
และในระหว่างระยะเวลาที่ผ่อนปรนนี้ ให้ใช้บัญชีรายชื่อความต้องการจ้างแรงงานต่างด้าว (Name List) ที่กรมการจัดหางานออกให้ และใบอนุญาตทํางานฉบับเดิม ในการเป็นหลักฐานจ้างแรงงานต่างด้าว ไปพลางก่อน
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม ร่วมหารือกับผู้แทนจากกลุ่มอุตสาหกรรมเครื่องจักรกลการเกษตร สภาอุตสาหกรรมแห่งประเทศไทยและมหาวิทยาลัยเกษตรศาสตร์
วันศุกร์ที่ 8 ธันวาคม 2560
รัฐมนตรีช่วยว่าการกระทรวงอุตสาหกรรม ร่วมหารือกับผู้แทนจากกลุ่มอุตสาหกรรมเครื่องจักรกลการเกษตร สภาอุตสาหกรรมแห่งประเทศไทยและมหาวิทยาลัยเกษตรศาสตร์
รัฐมนตรีช่วยว่าการกระทรวงอุตสาหกรรม ร่วมหารือกับผู้แทนจากกลุ่มอุตสาหกรรมเครื่องจักรกลการเกษตร สภาอุตสาหกรรมแห่งประเทศไทยและมหาวิทยาลัยเกษตรศาสตร์ ณ ภาควิชาการเกษตรกลวิธาน คณะเกษตร มหาวิทยาลัยเกษตรศาสตร์ วิทยาเขตกําแพงแสน จังหวัดนครปฐม
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมคลินิกหมอครอบครัว สาขาศาลาไทย
วันพฤหัสบดีที่ 9 มีนาคม 2560
นายกรัฐมนตรีเยี่ยมชมคลินิกหมอครอบครัว สาขาศาลาไทย
นายกรัฐมนตรีเยี่ยมชมคลินิกหมอครอบครัว สาขาศาลาไทย
วันนี้ (9 มี.ค. 60) เวลา 8.00 น. พลเอกประยุทธ์ จันทร์โอชา นายกรัฐมนตรี และคณะ ประกอบด้วย พลเรือเอก ณรงค์ พิพัฒนาศัย รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข นายสุวิทย์ เมษินทรีย์ รัฐมนตรีประจําสํานักนายกรัฐมนตรี เยี่ยมชมคลินิกหมอครอบครัว (Primary Care Cluster) สาขาศาลาไทย อ. เมือง จ. ปราจีนบุรี
คลินิกหมอครอบครัว (Primary Care Cluster: PCC) เกิดขึ้นด้วยแนวคิด “บริการทุกคน ทุกอย่าง ทุกที่ ทุกเวลาด้วยเทคโนโลยี” เป็นหน่วยบริการที่จัดตั้งขึ้น โดยมีทีมบุคลากรสุขภาพที่ร่วมกันรับผิดชอบสุขภาพของประชากรจํานวนหนึ่งร่วมกันเป็นประจํา และมีบทบาทให้บริการดูแลสุขภาพทั้งด้านการรักษาพยาบาล การส่งเสริมสุขภาพ ป้องกันโรคและฟื้นฟูสุขภาพอย่างต่อเนื่อง ทั้งในสถานบริการสุขภาพ ชุมชน หรือสถานที่ทํางาน มีระบบข้อมูลที่ใช้ประกอบการดูแลสุขภาพที่ต่อเนื่อง เชื่อมโยงได้ มีสัดส่วนทีมบุคลากรต่อประชากรอย่างเหมาะสม โดยให้ประชาชนสามารถเข้าถึงบริการทุกมิติได้โดยง่าย ทีมหมอครอบครัว ประกอบด้วย ทีมแพทย์เวชศาสตร์ครอบครัว ทันตแพทย์ เภสัชกร พยาบาล นักวิชาการสาธารณสุข เจ้าหน้าที่แผนไทย ซึ่งจะมีความผูกพันกับประชาชนในพื้นที่ที่ให้บริการ เข้าใจปัญหาและบริบทของพื้นที่และประชากรที่ตนรับผิดชอบเป็นอย่างดี
สําหรับคลินิกหมอครอบครัว สาขาศาลาไทยนั้น เป็นคลินิกหมอครอบครัวแห่งแรกของจังหวัดปราจีนบุรี มีทีมแพทย์ 3 ทีม ดูแลประชากรทั้งสิ้น 30,076 คน โดยจัดบริการแพทย์ประจําที่ศาลาไทย แพทย์ออกปฏิบัติงานทุกวัน โดยคลินิกหมอครอบครัว สาขาศาลาไทยนี้ ประกอบด้วยคลินิกย่อย อาทิ คลินิกเบาหวานและความดัน คลินิกทันตกรรม คลินิกส่งเสริมพัฒนาการเด็ก และคลินิกแพทย์แผนไทย เป็นต้น ซึ่งประชาชนสามารถปรึกษาแพทย์ได้ตลอดเวลา ทั้งทางโทรศัพท์และกลุ่มไลน์
นายกรัฐมนตรีแสดงความชื่นชมการดําเนินงานของคลินิกหมอครอบครัว ที่มีส่วนสําคัญในการส่งเสริมคุณภาพชีวิตที่ดีของประชาชน ช่วยเพิ่มการเข้าถึงบริการและลดระยะเวลาการรอคอย ตามนโยบายปฏิรูปสาธารณสุขไทยที่รัฐบาลให้ความสําคัญ โดยนายกรัฐมนตรีหวังให้มีการขยายส่วนผลิตยาแผนโบราณและพืชสมุนไพร เพื่อพัฒนาพืชสมุนไพรไทยให้สามารถใช้ประโยชน์ได้อย่างมีประสิทธิภาพ และส่งเสริมการใช้สมุนไพรและยาแผนโบราณเพื่อรักษาโรคตามแนวทางการแพทย์แผนไทยต่อไป นอกจากนี้นายกรัฐมนตรียังเห็นว่าการเสริมสร้างพัฒนาการเด็กเป็นสิ่งสําคัญ จึงควรหาอุปกรณ์เสริมสร้างทักษะ และจินตนาการให้เด็ก เช่น ตัวต่อ และการวาดรูป
โอกาสนี้นายกรัฐมนตรียังได้เยี่ยมเยียน พร้อมให้กําลังใจประชาชนผู้เข้ารับบริการ ให้มีสุขภาพดี และแข็งแรงในเร็ววัน
จากนั้นนายกรัฐมนตรีและคณะได้เยี่ยมชมนิทรรศการ (บริเวณด้านหน้าคลินิกหมอครอบครัว) เกี่ยวกับ การบริหารจัดการน้ํา และแผนพัฒนาด้านชลประทาน โครงการเกษตรแปลงใหญ่ ผลิตภัณฑ์ด้านอุตสาหกรรมของจังหวัดปราจีนบุรี และผลิตภัณฑ์ OTOP ของจังหวัดปราจีนบุรี
********************************************
รัฐบาลไทย-ข่าวทำเนียบรัฐบาล-กรมศุลกากรปล่อยขบวนรถสินค้าละเมิดทรัพย์สินทางปัญญา มูลค่ากว่า 140 ล้านบาท เพื่อร่วมพิธีทำลายของกลางคดีละเมิดทรัพย์สินทางปัญญาที่คดีถึงที่สุดแล้ว
วันพฤหัสบดีที่ 9 มีนาคม 2560
กรมศุลกากรปล่อยขบวนรถสินค้าละเมิดทรัพย์สินทางปัญญา มูลค่ากว่า 140 ล้านบาท เพื่อร่วมพิธีทําลายของกลางคดีละเมิดทรัพย์สินทางปัญญาที่คดีถึงที่สุดแล้ว
นายอวยชัย กุลทิพย์มนตรี รองอธิบดีกรมศุลกากร เป็นประธานในพิธีปล่อยขบวนรถสินค้าละเมิดทรัพย์สินทางปัญญาที่คดีถึงที่สุดแล้ว ณ บริเวณลานหน้าส่วนของกลาง สํานักสืบสวนและปราบปราม กรมศุลกากร
วันนี้ (วันพฤหัสบดีที่ 9 มีนาคม 2560) เวลา 07.00 น. นายอวยชัย กุลทิพย์มนตรี รองอธิบดีกรมศุลกากร เป็นประธานในพิธีปล่อยขบวนรถสินค้าละเมิดทรัพย์สินทางปัญญาที่คดีถึงที่สุดแล้ว ณ บริเวณลานหน้าส่วนของกลาง สํานักสืบสวนและปราบปราม กรมศุลกากร เพื่อนําสินค้าละเมิดทรัพย์สินทางปัญญาที่คดีถึงที่สุดแล้ว ไปร่วมพิธีทําลายของกลางฯ กับหน่วยงานต่างๆ ณ ลานเอนกประสงค์กองทัพภาคที่ 1 กรมทหารราบที่ 11 รักษาพระองค์
ตามที่นายกรัฐมนตรี (พลเอกประยุทธ์ จันทร์โอชา) ในฐานะประธานคณะกรรมการนโยบายทรัพย์สินทางปัญญาแห่งชาติ มีคําสั่งแต่งตั้งคณะอนุกรรมการปราบปรามการละเมิดทรัพย์สินทางปัญญา โดยมีรองนายกรัฐมนตรี (พลเอกประวิตร วงษ์สุวรรณ) เป็นประธานคณะอนุกรรมการฯ ซึ่งมีการจัดทําแผนปฏิบัติการป้องกันและปราบปรามการละเมิดทรัพย์สินทางปัญญาเพื่อให้หน่วยงานบังคับใช้กฎหมาย ที่เกี่ยวข้องดําเนินการอย่างเคร่งครัด และเพื่อแสดงให้เห็นถึงความเข้มแข็งในการดําเนินการป้องกันและปราบปรามการละเมิดทรัพย์สินทางปัญญา ในการผลักดันให้ประเทศไทยหลุดจากบัญชี Priority Watch List (PWL) จากการประเมินสถานการณ์คุ้มครองทรัพย์สินทางปัญญาของประเทศคู่ค้า ภายใต้กฎหมายการค้าสหรัฐฯ มาตรา 301 พิเศษ (Special 301) ประจําปี 2560 ซึ่งมีการกําหนดจะประกาศผลในเดือนเมษายน 2560 ประธานคณะอนุกรรมการฯ จึงได้ให้กรมทรัพย์สินทางปัญญาจัดพิธีประชาสัมพันธ์และทําลายของกลางคดีละเมิดทรัพย์สินทางปัญญาที่คดีถึงที่สุดแล้วขึ้นในวันที่ 10 มีนาคม 2560 ณ ลานอเนกประสงค์กองทัพภาคที่ 1 กรมทหารราบที่ 11 รักษาพระองค์ โดยมีรองนายกรัฐมนตรี (พลเอกประวิตร วงษ์สุวรรณ) เป็นประธาน
การทําลายของกลางคดีละเมิดทรัพย์สินทางปัญญาที่คดีถึงที่สุดแล้วในครั้งนี้ มีของกลางจากหน่วยงานต่างๆ ที่เกี่ยวข้องรวมทั้งสิ้น 3,639,679 ชิ้น โดยกรมศุลกากรได้รวบรวมของกลางคดีละเมิดทรัพย์สินทางปัญญาที่คดีถึงที่สุดแล้ว จากหน่วยงานในสังกัดกรมศุลกากร ได้แก่ สํานักงานศุลกากรกรุงเทพ สํานักงานศุลกากรท่าเรือกรุงเทพ สํานักงานศุลกากรท่าเรือแหลมฉบัง สํานักงานศุลกากรตรวจสินค้าลาดกระบัง สํานักงานศุลกากรภาคที่ 1 (ด่านศุลกากรอรัญประเทศ) และสํานักสืบสวนและปราบปราม จํานวนทั้งสิ้น 623 แฟ้มคดี ปริมาณของกลาง 2,940,624 ชิ้น มูลค่าของกลาง 141,258,483 บาท
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง